**Pokus 1 Pronađi me. Reci mi, gdje sam …**

**Pribor:** 8 epruveta, svijeća, šibice, 6 plastičnih bočica za dokapavanje

**Kemikalije:** tvar **A**,tvar **B**, tvar **C**, tvar **O**, tvar **K**, tvar **G**, škrob, vodena otopina modre galice, destilirana voda, ekstrakt crvenoga kupusa (tekućina **K**), Lugolova otopina (tekućina **L**), tekućina **D**, etanska kiselina

**CILJ:** S dostupnim priborom i kemikalijama ispitati svojstva bijelih prahova i identificirati ih.

**KORAK 1** U sedam epruveta, obilježenih oznakama **E1**, **E2**, **E3**, **E4**, **E5**, **E6** i **E7** nalazi se sedam uzoraka različitih bijelih tvari. U svaku epruvetu dodaj destiliranu vodu do oznake te dobro protresi sadržaj svake epruvete.

**Zabilježi opažanja.**

|  |
| --- |
|  |
|  |

**KORAK 2** U epruvete **E2**, **E4** i **E6** dokapaj po tri kapi etanske kiseline. **Zabilježi opažanja**.

|  |
| --- |
| **E2** |
| **E4** |
| **E6** |

**KORAK 3** Dolij u epruvetu **E8** destiliranu vodu do oznake. Dokapaj u nju i u epruvete **E2**, **E4** i **E6** po tri kapi Lugolove otopine. **Zabilježi opažanja**.

|  |
| --- |
| **E2** |
| **E4** |
| **E6** |
| **E8** |

**PITANJE 1** Što na temelju opažanja dobivenih tijekom KORAKA 3 zaključuješ o tvarima u epruvetama **E2**, **E4** i **E6**? Objasni svoj odgovor.

|  |
| --- |
|  |
|  |
|  |

*O lijepa, o draga, o slatka slobodo, dar u kom sva blaga višnji nam bog je do, uzroče istini od naše sve slave, uresu jedini od ove Dubrave, sva srebra, sva zlata, svi ljudcki životi ne mogu bit plata tvoj čistoj ljepoti!*

*– Ivan Gundulić, Dubravka, 1628.*

**PITANJE 2** Koja je svrha dodavanja Lugolove otopine u epruvetu **E8** u kojoj se nalazila samo voda?

|  |
| --- |
|  |

**ZADATAK 1** Napiši kemijsku formulu tvari koja je tijekom KORAKA 3 dala pozitivan test.

Kemijska je formula te tvari \_\_\_\_\_\_\_\_\_\_\_\_\_\_\_ .

**KORAK 4** U epruvete **E1**, **E3, E5** i **E7** dokapaj po deset kapi ekstrakta crvenoga kupusa. **Zabilježi opažanja**.

|  |
| --- |
| **E1** |
| **E3** |
| **E5** |
| **E7** |

**ZADATAK 2** U epruveti **E2** tvar je koja je dihidratna zemnoalkalijska sol **B**, a potječe od vrlo jake, opasne i nagrizajuće kiseline. U formulskoj jedinki soli **B** maseni udio kationa je 0,2328. Relativna je molekulska masa formulske jedinke soli **B** 172,17. Jednu trećinu relativne molekulske mase dvovalentnih aniona soli **B** čini jedan atom, a ostatak tih aniona čine atomi kisika. Napiši kemijsku formulu i kemijski naziv soli **B**.

Kemijska je formula soli **B** \_\_\_\_\_\_\_\_\_\_\_\_\_\_\_\_\_\_, a njezin je kemijski naziv \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_.

**PITANJE 3** Kojom je vrstom kemijske reakcije iz kiseline priređena sol **B**?

|  |
| --- |
|  |

**KORAK 5** Dokapaj u epruvetu **E7** pet kapi tekućine **D** i tri kapi vodene otopine modre galice. Zapali svijeću i zagrij sadržaj epruvete **E7**. Tijekom zagrijavanja drži epruvetu **E7** četiri centimetra iznad vrha plamena i lagano potresaj njezin sadržaj. **Zabilježi opažanja.**

|  |
| --- |
|  |
|  |
|  |

**ZADATAK 3** Talog koji se na kraju KORAKA 5 pojavi u epruveti **E7** bakrov je oksid u kojemu je maseni udio kisika 0,112. Odredi kemijsku formulu toga oksida.

Kemijska je formula toga bakrovog oksida \_\_\_\_\_\_\_\_\_\_.

**PITANJE 4** S obzirom na opaženu promjenu boje ekstrakta crvenoga kupusa tijekom KORAKA 5, koje su kemijske vrste sigurno prisutne u tekućini **D**?

|  |
| --- |
|  |

**PITANJE 5** Bijela tvar **G,** koja se nalazila u epruveti **E7** na početku pokusa, bitna je za život, njezine molekule sadržavaju po šest atoma ugljika, a primarno je proizvode biljke, alge i cijanobakterije. Napiši kemijski naziv tvari **G**, koja se nalazila u epruveti **E7** i napiši kojoj vrsti kemijskih spojeva pripada ta tvar?

|  |
| --- |
|  |

**PITANJE 6** S obzirom na promjene koje su se dogodile u epruveti **E7** tijekom KORAKA 5 i s obzirom na tvari koje su uporabljene tijekom toga KORAKA, kako se naziva test koji je proveden u toj epruveti?

|  |
| --- |
|  |

**ZADATAK 4** Napiši kemijske formule kemijskih vrsta (molekula ili iona) koje su reagirale tijekom KORAKA 5. Imaj na umu da se tijekom te promjene smanjuje i lužnatost reakcijske smjese.

|  |
| --- |
|  |

**ZADATAK 5** Jedan su od produkata tijekom KORAKA 5 molekule koje sadržavaju jedan atom kisika više u odnosu na molekule tvari **G**. Napiši njihovu kemijsku formulu.

Kemijska je formula molekula produkta \_\_\_\_\_\_\_\_\_\_\_\_\_\_\_\_\_\_\_.

**ZADATAK 6** Napiši jednadžbu kemijske reakcije kojom ćeš opisati kemijsku promjenu koja se dogodila u epruveti **E7** tijekom KORAKA 5. Tijekom te kemijske promjene nastaju i molekule vode. Obvezatno navedi agregacijska stanja svih reaktanata i produkata.

|  |
| --- |
|  |

**ZADATAK 7** Bijela tvar **O** u epruveti **E4** ionski je spoj koji izgrađuju kationi metala **Z,** čiji najstabilniji prirodni izotop ima maseni broj 138, a u jezgri sadržava 82 neutrona. Relativna je molekulska masa formulske jedinke bijele tvari **O** 197,34. Dvovalentni anioni bijele tvari **O** potječu od slabe anorganske kiseline, a sadržavaju tri atoma kisika i atome **Y**. Računom odredi identitet tvari **O** te napiši njezinu kemijsku formulu i kemijski naziv.

Kemijska je formula tvari **O** \_\_\_\_\_\_\_\_\_\_\_, a njezin je kemijski naziv \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_.

**ZADATAK 8** Napiši jednadžbu kemijske reakcije kojom ćeš opisati kemijsku promjenu koja se dogodila u epruveti **E4** tijekom KORAKA 2. Obvezatno navedi agregacijska stanja svih reaktanata i produkata.

|  |
| --- |
|  |

**ZADATAK 9.a)** Bijela tvar **C** u epruveti **E3** nastaje reakcijom zajedničkoga reagensa koji je korišten tijekom KORAKA 2 i lužine koja plamen boji žuto. Napiši kemijske oznake zajedničkoga reagensa iz KORAKA 2 i lužine koja boji plamen žuto te napiši kemijske oznake svih kemijskih vrsta koje ih izgrađuju.

Kemijska je oznaka zajedničkoga reagensa \_\_\_\_\_\_\_\_\_\_\_\_\_\_, a kemijska je oznaka lužine \_\_\_\_\_\_\_\_\_\_\_\_\_\_.

Kemijske su oznake kemijskih vrsta koje izgrađuju zajednički reagens i lužinu:

|  |
| --- |
|  |

**ZADATAK 9.b)** Koja je vrsta kemijske reakcije opisana u tekstu ZADATKA 9.a? \_\_\_\_\_\_\_\_\_\_\_\_\_\_\_\_\_\_\_\_\_\_

**ZADATAK 9.c)** Napiši jednadžbu kemijske reakcije kojom ćeš opisati kemijsku promjenu koja će se dogoditi kad pomiješamo reagens iz KORAKA 2 i lužinu koja boji plamen žuto. Obvezatno navedi agregacijska stanja svih reaktanata i produkata.

|  |
| --- |
|  |

**ZADATAK 9.d)** Napiši kemijski naziv bijele tvari **C** iz epruvete **E3**. \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

**ZADATAK 10.** S obzirom na opažanja zabilježena tijekom KORAKA 4, je li vodena otopina u epruveti **E3** kisela, neutralna ili lužnata?

Vodena je otopina u epruveti **E3** \_\_\_\_\_\_\_\_\_\_\_\_\_\_\_\_\_\_ .

**ZADATAK 11** Napiši jednadžbu kemijske reakcije kojom ćeš objasniti zašto je došlo do promjene pH-vrijednosti tijekom otapanja tvari **C** u vodi u epruveti **E3**. Imaj na umu da su anioni ključni reaktanti. Obvezatno navedi agregacijska stanja svih reaktanata i produkata.

|  |
| --- |
|  |

**ZADATAK 12** Bijela tvar **A** u epruveti **E1** koristi se u kućanstvu, posebno pri pripremi dizanih tijesta, pri čemu reagira s kiselinama te nastaje plinoviti produkt koji tijesta napuhuje, pa ona postaju šupljikava (prhka). Formulska jedinka bijele tvari **A** sastoji se od četiriju vrsta atoma: atoma natrija, ugljika, kisika i atoma još jednoga kemijskog elementa. Napiši kemijsku formulu i kemijski naziv bijele tvari iz epruvete **E1**.

Kemijska formula bijele tvari **A** iz epruvete **E1** je \_\_\_\_\_\_\_\_\_, a njezin je kemijski naziv \_\_\_\_\_\_\_\_\_\_\_\_\_\_\_\_\_\_\_\_\_\_.

**ZADATAK 13** S obzirom na opažanja zabilježena tijekom KORAKA 4, je li vodena otopina u epruveti **E1** kisela, neutralna ili lužnata?

Vodena je otopina u epruveti **E1**\_\_\_\_\_\_\_\_\_\_\_\_\_\_\_\_\_\_.

**ZADATAK 14** Napiši jednadžbu kemijske reakcije kojom ćeš objasniti kako je došlo do promjene pH-vrijednosti tijekom otapanja tvari **A** u vodi u epruveti **E1**. Ponovno su anioni ključni reaktanti. Obvezatno navedi agregacijska stanja svih reaktanata i produkata.

|  |
| --- |
|  |

**ZADATAK 15** Bijela tvar **K** u epruveti **E5** sol je iste kiseline kao i bijela tvar **A** iz epruvete **E1**. Tvar **K** može se prirediti zagrijavanjem bijele tvari **A** do temperature od 200 °C. Pri tome nastaju dva plinovita produkta, od kojih je jedan voda. Napiši jednadžbu kemijske reakcije kojom ćeš opisati dobivanje bijele tvari **K** iz bijele tvari **A**. Obvezatno navedi agregacijska stanja svih reaktanata i produkata.

|  |
| --- |
|  |

**ZADATAK 16** Bijela tvar **A** koristi se u mnoge svrhe, pa se industrijski proizvodi na različite načine, a najviše po Solvayevu postupku. Tijekom Solvayeva postupka prvo se u vodenu otopinu natrijeva klorida uvodi amonijak, a nakon toga se u nastalu vodenu otopinu uvodi ugljikov dioksid. Kao rezultat iz reakcijske smjese izdvoji se talog bijele tvari **A**, a u otopini ostaje jedna amonijeva sol. Cijelu promjenu može se opisati jednom jednadžbom kemijske reakcije. Napiši tu jednadžbu kemijske reakcije i obvezatno u njoj navedi agregacijska stanja svih reaktanata i produkata.

|  |
| --- |
|  |

|  |  |  |  |  |  |  |  |  |  |  |  |
| --- | --- | --- | --- | --- | --- | --- | --- | --- | --- | --- | --- |
| 1. stranica |  | 2. stranica |  | 3. stranica |  | 4. stranica |  | 5. stranica |  | **Ukupni bodovi** | |
|  | + |  |  |  |  |  | + |  | = |  | **40** | |